Document ID: 31980R0336

ΚΑΝΟΝΙΣΜΟΣ (ΕΟΚ) αριθ. 336/80 ΤΗΣ ΕΠΙΤΡΟΠΗΣ της 13ης Φεβρουαρίου 1980 περί τροποποιήσεως του κανονισμού (ΕΟΚ) αριθ. 2300/73 σχετικά με το ποσό της εγγυήσεως που απαιτείται στα πλαίσια του συστήματος των διαφορικών ποσών για τους σπόρους της ελαιοκράμβης και του ελαιοφόρου γογγυλιού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως αγοράς στον τομέα των λιπαρών ουσιών(1), όπως τροποποιήθηκε τελευταία από τον κανονισμό (ΕΟΚ) αριθ. 590/79(2),
τον κανονισμό (ΕΟΚ) αριθ. 1569/72 του Συμβουλίου της 20ής Ιουλίου 1972 που προβλέπει ειδικά μέτρα για τους σπόρους της ελαιοκράμβης και του ελαιοφόρου γογγυλιού(3), όπως τροποποιήθηκε τελευταία από τον κανονισμό (ΕΟΚ) αριθ. 3477/73(4), και ιδίως το άρθρο 7 αυτού,
Εκτιμώντας:
ότι ο κανονισμός (ΕΟΚ) αριθ. 2300/73 της Επιτροπής(5), όπως τροποποιήθηκε τελευταία από τον κανονισμό (ΕΟΚ) αριθ. 632/75(6), προβλέπει στο άρθρο 12 αυτού την καθιέρωση μιας εγγυήσεως με σκοπό την καλή εφαρμογή του συστήματος των διαφορικών ποσών-
ότι σήμερα οι τιμές των σπόρων της ελαιοκράμβης και του ελαιοφόρου γογγυλιού ευρίσκονται σε ένα επίπεδο τέτοιο που φαίνεται σκόπιμη η αύξηση του ποσού της εν λόγω εγγυήσεως-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως των Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 12 του κανονισμού (ΕΟΚ) αριθ. 2300/73, ο αριθμός των "3 λογιστικών μονάδων αντικαθίσταται από τον αριθμό των 6 ΕΝΜ".
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 13 Φεβρουαρίου 1980.

Labels: 11
17
6